b'\n_START_ARTICLE_\nCountry\n_START_PARAGRAPH_\nCountry (oz. kantri) je glasbeni slog, zna\xc4\x8dilen za evropske priseljence z ameri\xc5\xa1kega Juga in obmo\xc4\x8dja Apala\xc4\x8dev. Elementi countryja so predvsem melodika in ve\xc4\x8dglasno petje, zanj pa so zna\xc4\x8dilna tudi optimisti\xc4\x8dna besedila in preprosti ljudski napevi ob spremljavi kitare, banja, ustne harmonike, ljudskih in\xc5\xa1trumentov..._NEWLINE_Country imenujemo tudi\xc2\xa0\xc2\xbbblues belcev\xc2\xab. Ime izvira iz \xc5\xa1tevilnih slogov ameri\xc5\xa1ke ljudske glasbe, ki izhaja iz ljudske glasbe priseljencev.'